CELEX: 32006R1743
Language: sk
Date: 2006-11-24 00:00:00
Title: Nariadenie Komisie (ES) č. 1743/2006 z  24. novembra 2006 o trvalom povolení doplnkovej látky do krmív   (Text s významom pre EHP)

25.11.2006   
            
            
               SK
            
            
               Úradný vestník Európskej únie
            
            
               L 329/16
            
         NARIADENIE KOMISIE (ES) č. 1743/2006
   z 24. novembra 2006
   o trvalom povolení doplnkovej látky do krmív
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 70/524/EHS z 23. novembra 1970 o prídavných látkach do krmív (1), a najmä na jej článok 3 a článok 9D ods. 1,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (2), a najmä na jeho článok 25,
   keďže:
   
               (1)
            
            
               V nariadení (ES) č. 1831/2003 sa ustanovuje povoľovanie doplnkových látok na používanie vo výžive zvierat.
            
         
               (2)
            
            
               Článkom 25 nariadenia (ES) č. 1831/2003 sa ustanovujú prechodné opatrenia pre žiadosti o povolenie kŕmnych doplnkových látok, predložené v súlade so smernicou 70/524/EHS pred dátumom začatia uplatňovania nariadenia (ES) č. 1831/2003.
            
         
               (3)
            
            
               Žiadosť o povolenie kŕmnej doplnkovej látky uvedenej v prílohe k tomuto nariadeniu bola predložená pred dátumom začatia uplatňovania nariadenia (ES) č. 1831/2003.
            
         
               (4)
            
            
               Prvotné pripomienky k tejto žiadosti boli Komisii zaslané pred dátumom začatia uplatňovania nariadenia (ES) č. 1831/2003, ako sa ustanovuje v článku 4 ods. 4 smernice 70/524/EHS. S touto žiadosťou sa má preto naďalej zaobchádzať v súlade s článkom 4 smernice 70/524/EHS.
            
         
               (5)
            
            
               Boli predložené údaje na podporu tejto žiadosti o povolenie bez časového obmedzenia enzýmového preparátu 6-fytázy EC 3.1.3.26 vyrobeného zo Schizosaccharomyces pombe (ATCC 5233) určeného na výkrm kurčiat. Dňa 20. apríla 2006 Európsky úrad pre bezpečnosť potravín predložil svoje stanovisko o bezpečnosti a účinnosti tohto preparátu.
            
         
               (6)
            
            
               Z posúdenia vyplýva, že podmienky udelenia povolenia stanovené v článku 3A smernice 70/524/EHS, sú splnené. Používanie tohto enzýmového preparátu uvedeného v prílohe k tomuto nariadeniu by sa preto malo povoliť bez časového obmedzenia.
            
         
               (7)
            
            
               Z posúdenia tejto žiadosti vyplýva, že by sa mali vyžadovať určité postupy na ochranu pracovníkov pred účinkami vystavovania sa tejto doplnkovej látke uvedenej v prílohe. Takáto ochrana by sa mala zabezpečiť uplatňovaním smernice Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci (3).
            
         
               (8)
            
            
               Opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Preparát patriaci do skupiny „enzýmy“ uvedený v prílohe sa bez časového obmedzenia povoľuje ako doplnková látka vo výžive zvierat za podmienok ustanovených v uvedenej prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. novembra 2006
      
         
            Za Komisiu
         
         Markos KYPRIANOU
         
            člen Komisie
         
      
   
   
      (1)  Ú. v. ES L 270, 14.12.1970, s. 1. Smernica naposledy zmenená a doplnená nariadením Komisie (ES) č. 1800/2004 (Ú. v. EÚ L 317, 16.10.2004, s. 37).
   
      (2)  Ú. v. EÚ L 268, 18.10.2003, s. 29. Nariadenie zmenené a doplnené nariadením Komisie (ES) č. 378/2005 (Ú. v. EÚ L 59, 5.3.2005, s. 8).
   
      (3)  Ú. v. ES L 183, 29.6.1989, s. 1. Smernica zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).
   
      PRÍLOHA
      
                  Číslo ES
               
               
                  Doplnková látka
               
               
                  Chemický vzorec, opis
               
               
                  Druh alebo kategória zvieraťa
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  Jednotky aktivity/kg kompletného krmiva
               
            
                  Enzýmy
               
            
                  E 1640
               
               
                  6-fytáza
                  EC 3.1.3.26
               
               
                  preparát 6-fytázy vyrobený zo Schizosaccharomyces pombe (ATCC 5233), ktorý má aktivitu najmenej:
                  kvapalná forma:
                  6-fytáza: 5 000 FTU (1)/ml
               
               
                  výkrm kurčiat
               
               
                   
               
               
                  250 FTU
               
               
                   
               
               
                  
                              1.
                           
                           
                              V návode na použitie doplnkovej látky a premixu je potrebné uviesť teplotu pri skladovaní, dobu použiteľnosti a stabilitu pri granulovaní
                           
                        
                              2.
                           
                           
                              Odporúčaná dávka na kilogram kompletného krmiva: 250–750 FTU
                           
                        
                              3.
                           
                           
                              Na použitie v kŕmnej zmesi obsahujúcej najmenej 0,23 % fosforu naviazaného na fytín
                           
                        
               
                  bez časového obmedzenia
               
            
         (1)  Jedna FTU je množstvo enzýmu, ktorý uvoľňuje 1 mikromolu anorganického fosfátu za minútu zo substrátu sodného fytátu pri pH 5,5 a 37 °C.